རིག་གནས་ཆེ་བ་ལྔའི་ཡ་གྱལ་ཚད་མ་རིག་པ་ལ་ཐོས་པ་མཛད་ཚུལ་ནི།རྗེ་བཙུན་བླ་མ་དམ་པ་རེད་མདའ་བ་དང༌།ལོ་ཙཱ་བ་དོན་བཟང་ལས་ཚད་མའི་གཞུང་རྣམས་ལེགས་པར་གསན་ཏེ་སྡེ་བདུན་མདོ་དང་བཅས་པ་རྣམས་ལ་གཟིགསརྟོག་མཛད་ཅིང༌།གུང་བསྒྲིགས་ནས་ལེགས་པར་གཏན་ལ་ཕབ།བོད་ཀྱི་བཤད་སྲོལ་ཕལ་ཆེར་འགྲེལ་བ་དང་མི་མཐུན་པར་གཟིགས་ནས།ཚད་མ་ཀུན་ལས་བཏུས་ཀྱི་རང་འགྲེལ་འགྲེལ་བཤད་དང་བཅས་པ་དང༌།རྣམ་འགྲེལ་གྱི་འགྲེལ་བ་ལྷོ་ཤཱཀ་གཉིས་དང༌།བྲམ་ཟེ་གཉིས་ཀྱི་འགྲེལ་པ་དང༌།རྒྱན་གྱི་འགྲེལ་པ་དང༌།དེའི་འགྲེལ་བཤད་གཉིས་དང༌།རྣམ་ངེས་རང་འགྲེལ་དང༌།དེའི་འགྲེལ་བཤད་སོགས་ཆོས་མཆོག་གིས་མཛད་པ་དང༌།རིགས་ཐིགས་ཀྱི་འགྲེལ་པ་ཆོས་མཆོག་གིས་མཛད་པ་སྟེ།འགྲེལ་པ་འགྲེལ་བཤད་གཞུང་ཕྲན་དང་བཅས་པ་ལེགས་པར་གཏན་ལ་ཕབ་ནས་ཐུགས་སྦྱང་མཛད་པསད་པྱིས་ཕྱིན་པར་ཐུགས་སུ་ཆུད་དོ།།